15 Bino’bi pa kupita’po, kinenwa kya Yehova kyāiya kudi Abalama mu kimonwa’mba: “A Abalama, kokakwatwa moyo.+ Ami ne ngabo yobe.+ Mpalo yobe ikekalanga mikatampe bininge.”+2 Abalama wālondolola’mba: “A Mfumu Mwinē Lupusa Lonso Yehova, i kika le kyosa kumpa, byonkyabutwile mwana kadi mwine ukapyana njibo yami i Ediezela,+ mwine Damakasa?”3 Abalama wābweja’ko amba: “Kumpelepo lutundu,*+ kadi muntu* wa mu njibo yami ye usa kumpingakana bu mpyana.”4 Ino tala! Yehova wāmutentulula’mba, “Uno muntu kakakupingakanapo bu mpyana, ino mwana* obe abe mwine ye ukakupingakana bu mpyana.”+5 Penepo wāmulupwila panja kamunena’mba: “Nakwisāshila, tala’po bidi mūlu, bala ñenyenye, shi ubwanya kubala’yo.” Kupwa wāmunena’mba: “E monka mukekadila+ ne lutundu* lobe.”6 Ponkapo wāikala na lwitabijo mudi Yehova,+ nandi wāmubadila’lo bu boloke.+7 Ebiya wāmunena monka’mba: “Ami ne Yehova, mwine wakulupwile mu Ulu wa bene Kaladea mwanda wa kukupa ino ntanda ke yobe.”+8 Ponkapo wānena’mba: “A Mfumu Mwinē Lupusa Lonso Yehova, le nsa kuyuka namani amba nkeiyatanga ke yami?”9 Nandi wāmulondolola’mba: “Ndetele kyana kya ñombe kya myaka isatu, ne mbuji mukaji wa myaka isatu, ne mukōko mulume wa myaka isatu, ne kakutyikutyi, ne kibondya kya nkunda.”10 Penepo wāyata bino byonso’bi wālala’byo mpasu kupwa wātūla lupasu lumo lutadidīle lukwabo,* inoko kāladilepo toni.11 Penepo byoni bipoyanga byāanza kutūmba pa banyema’ba, ino Abalama wādi wibipanga.12 Dyuba podyādi kedikapone, Abalama wāpona mu kipembeleji kya tulo kadi fukutu mikatampe ilenga moyo yāmutūkila.13 Ebiya Leza wānena Abalama amba: “Yuka binebine amba lutundu* lobe lukekalanga lweni mu ntanda-bene ne amba bantu ba mu ntanda’ya bakebamuna bupika ne kwibamwesha malwa myaka 400.+14 Ino muzo obakengidila’wa+ nkeutyibila mambo, kupwa bakatamba’mo na bintu bivule.+15 Ino abe ukenda mu ndoe kudi bakulutuba bobe; ukajīkwa mununu senene.+16 Inoko bakajokelanga muno+ pa lukongo lwa buná, mwanda kilubo kya bene Amole kekyafikile pa mfulo.”+17 Dyuba pa kupona kepafīta bininge, nkelwa ya mwishi yāmweka, ne kyenge kya mudilo kyāpita pa bukata bwa mpasu’ya.18 Mu dine difuku’dya Yehova wāsamba kipwano na Abalama,+ kanena’mba: “Nkapānanga ino ntanda+ ku lutundu* lobe, tamba ku munonga wa Edipito kufika ne ku munonga mukatampe, munonga wa Ufalete:+19 ntanda ya bene Kena,+ bene Kenizi, bene Kadamona,20 bene Hiti,+ bene Pedizi,+ bene Lefaime,+21 bene Amole, bene Kenani, bene Ngilangashi, ne bene Yebushi.”+
bem_Latn